cyste
        
         (zoologi)
Store norske leksikon,Biologi,Vitenskapsgrener i biologien,Anatomi,Dyrenes anatomi
Cyste er innenfor zoologi et motstandsdyktig skall eller kapsel, som mange encellede organismer og cellekomplekser av virvelløse dyr (for eksempel svamper), under visse forhold kan omgi seg med (kapsle seg inn i).
Cystene er hardføre og gjør det mulig for organismen å overleve vanskelige miljøforhold som frost, tørke, næringsmangel og liknende. Når livsbetingelsene igjen blir gode, åpnes cysten, og dyrene gjenopptar sin aktivitet.Cystedannelse har stor betydning for spredningen av mange dyrearter.Betegnelsen benyttes så vel om kapselen med innhold, som om kapselen alene. Parasitter Parasittiske mark kan i visse utviklingsstadier bli til cyster ved at de blir omgitt av en kapsel utskilt fra vertens vev. Dette gjelder blant annet trikiner og bendelormens blæreormstadier. Hos disse fortsetter ikke utviklingen før parasitten er kommet over i et nytt vertsdyr. Les mer i Store norske leksikon parasittisme encellede organismer virvelløse dyr